# Duaenre

Duaenre, Duanre o Duwa-Ra, (Dw3 nj Rˁ, "Alabat sigui Ra") va ser un príncep egipci i djati (visir) de Menkaure durant la IV Dinastia. Era fill del rei Khefren i de la reina Meresankh Els seus títols coneguts eren Fill del Rei del seu cos (sA nswt n Xt = f), Príncep Hereditari (jrj-pat), Comte (HAtj-a), djati (tAjtj), Escriva del Llibre Diví (sS mDAt-nTr), Boca de Nekhen (r nxn), i Boca de cada Butita (r p nb).

## Família

Duaenre en jeroglífic :
Dua(en)re era fill del rei Khefren i de la reina Meresankh III. Per tant, era també net del faraó Khufu. El djati Babaef II era probablement un fill de Duaenre.
Una inscripció en una porta falsa trobada a la tomba G 3098 (anomenada G 2098 per Fischer) de la necròpolis de Guiza esmenta una dona anomenada Neferhetepes-nedjes, filla de Neferhetepes (-wer) i neta del Fill del Rei del seu cos Duanre. Probablement aquest Duanre sigui el mateix que Duaenre. Si fos aquest el cas, Neferhetepes i Neferhetepes-nedjes eren probablement filla i neta del príncep Duaenre. La falsa porta es va trobar en un afegitó a la tomba d’Iymeri i la seva dona Persenet. No se sap la relació d'Iymeri amb la família de Duaenre.

## Tomba

Duaenre va ser enterrat a la mastaba G 5110 del camp occidental de la necròpolis de Guiza. La mastaba conté un passadís i un vestíbul. Duaenre està representat amb un auxiliar i oferint textos al passadís. La cambra conté escenes que mostren Duaenre i els assistents que porten ofrenes i animals. També hi apareix un fill en una escena que mostra la presentació del bestiar. Ernesto Schiaparelli va trobar-hi un sarcòfag de granit vermell sense inscripcio a la fossa de la mastaba, que ara es troba al museu de Torí.
Un fragment de pedra calcària trobat a les deixalles menciona els noms d’Iufi i Perneb, que eren supervisors de les bandes de desenes. Aquests homes haurien estat els supervisors dels treballadors que van construir la mastaba.
* El sarcòfag de granit vermell de Duaenre, Museu Egipci de Torí

## Referències

* ↑ Ranke, 1935, p. 398.
* 1 2 Malek, Moss i Porter, 1974.
* ↑ «DUAENRE (G 5110)» (en anglès). Digital Giza. [Consulta: 25 gener 2021].
* ↑ Malek, Moss i Porter, 1964, p. 148.
* 1 2 Dodson i Hilton, 2004, p. 52, 56.
* ↑ Fischer, 1924, p. 140.
* ↑ «G 3098» (en anglès). Digital Giza. [Consulta: 25 gener 2021].
* ↑ Fischer, 1924, p. 64, 65.
* ↑ «G 5110» (en anglès). Digital Giza. [Consulta: 25 gener 2021].
* ↑ Smith, 1952, p. 120, 126, fig. 8.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Fisher, Clarence S. The Minor Cemetery at Giza (en anglès). Filadèlfia: The University Museum, 1924.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 3ː Memphis, Part I Abu Rawash to Abusir. Griffith Institute, 1974. ISBN 978-0900416101.
* Ranke, Hermann. «Part IIː Verzeichnis der Namen». A: Die ägyptischen Personennamen (en alemany). Glückstadt, 1935.
* Smith, William Stevenson «Inscriptional Evidence for the History of the Fourth Dynasty». Journal of Near Eastern Studies, 11, 1952.